
Text rozhodnutia
Súd: Krajský súd Košice Spisová značka: 6Sd/41/2015 Identifikačné číslo súdneho spisu: 7015200829 Dátum vydania rozhodnutia: 09. 05. 2016 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2016:7015200829.4 Uznesenie Krajský súd v Košiciach v právnej veci navrhovateľky: B. L., O. XX, H., zastúpenej: JUDr. Ladislav Csákó, advokát, Hviezdoslavova 4, Rožňava, proti odporcovi: Sociálna poisťovňa, ústredie, Ul. 29.augusta č. 8, Bratislava, o invalidný dôchodok, takto r o z h o d o l : Konanie z a s t a v u j e . Odporca je povinný z a p l a t i ť na účet advokáta JUDr. Ladislava Csákó, Hviezdoslavova 4, Rožňava, odmenu v sume 610,97 Eur do 3 dní od právoplatnosti tohto uznesenia na č.účtu: 6771074005/1111, vedenom v UniCredit Bank Slovakia, a.s. o d ô v o d n e n i e : Navrhovateľka sa podaným opravným prostriedkom domáhala zrušenia rozhodnutia odporcu č. XXX XXX XXXX X, zo dňa 2.7.2015. Dňa 27.4.2016 navrhovateľka vzala opravný prostriedok späť. Pri rozhodovaní o opravných prostriedkoch podľa tretej hlavy O.s.p., ust. § 250l ods.2 O.s.p., pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou ust. § 250a. Podľa ust. § 250h ods. 2 prvá veta O.s.p., žalobca môže do rozhodnutia súdu vziať žalobu späť. Podľa ust. § 250d ods. 3 prvá veta O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť /§ 250h ods.2/. Na základe vyššie citovaného zákonného ustanovenia, súd konanie zastavil. O náhrade trov konania bolo rozhodnuté podľa ust. § 146 ods. 2 druhá veta O.s.p., v nadväznosti na ustanovenie § 246c ods.1 O.s.p., vzhľadom na tú skutočnosť, že odporca dňa 9.12.2015 priznal MPSVZČ v 35-tich percentách, pričom už dňa 12.1.2016 došlo k zmene MPSVZČ na 45 %, nie z dôvodu, že došlo k zhoršeniu zdravotného stavu, ale z dôvodu, že aj vyšetrenie zo dňa 11.1.2016 potvrdzovalo už predtým zdokumentovaný zlý zdravotný stav navrhovateľky, aj z dôvodu neúplného spisu odporcu. Trovy konania spočívali v odmene advokáta za tieto úkony: - prevzatie zastúpenia - 64,53 Eur + náhrada paušálu: 8,39 Eur, - podanie opravného prostriedku - 64,53 Eur + náhrada paušálu: 8,39 Eur, - odročené pojednávanie (12.11.2015) pre neúplnosť dávkového spisu - 16,13 Eur + náhrada paušálu 8,39 Eur, - 27.1.2016 - odročené pojednávanie z dôvodu, že zástupca navrhovateľa nebol oboznámený s lekárskou správou ústredia Sociálnej poisťovne, 16,50 Eur + 8,58 Eur náhrada paušálu, - vyjadrenie vo veci samej: 0 Eur, neobsahovalo žiadnu právnu argumentáciu, iba, že trvá na podanom opravnom prostriedku, - pojednávanie 13.4.2016 - konanie zastavené, odporca údajne nemal vedomosť o navýšení MPSVZČ - odročené: 16,50 Eur + 8,58 Eur + cesta na pojednávanie: 118,30 Eur + náhrada za stratu času: 170,32 Eur (4x13,98 Eur a 8x14,30 Eur), podľa priloženého vyúčtovania odmena predstavuje 220,52 Eur + 288,62 Eur = 509,14 Eur + 20 % DPH (101,83 Eur) = 610,97 Eur, priznané podľa ust. § 11 ods.4, 13a ods.1 písm.a/, c/, d/, § 13 ods.4, § 16 ods.3, § 17 ods.1 a § 18 ods.3 vyhlášky č. 615/2004 Z.z.. Súd nepriznal plnú odmenu za vyjadrenie zo dňa 16.2.2016, keďže neobsahovalo žiadnu právnu argumentáciu týkajúcu sa bránenia práva účastníka konania, iba trval na podanom návrhu. Poučenie: Proti tomuto uzneseniu je možné podať odvolanie do 15 dní od jeho doručenia na Krajskom súde v Košiciach.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7015200829.4 (dáta aktuálne k 12. 11. 2026). Záväzné je znenie zverejnené súdom.




